Short Report - Personal Portrait - Astrodienst Guest user u1365711199
22-Jul-2017, 16:09 UT/GMT Leeus kies Elton, Wandisile om Pumas te pak - LionsWorld Forum
Leeus kies Elton, Wandisile om Pumas te pak
Quote Reply Topic: Leeus kies Elton, Wandisile om Pumas te pak
Posted: 10-Oct-2018 at 5:11am
Die Leeus het een van hul maanhare terug vir Vrydagaand se Curriebeker-wedstryd teen die Pumas in Nelspruit, terwyl een van die opwindende jong welpies ook sy kans in die beginspan kry.
Die Springbok Elton Jantjies dra die losskakel-trui, terwyl ’n ster van die toekoms, Wandisile Simelane, op regtervleuel begin.
Hoewel die Bok-vleuel Aphiwe Dyantyi beskikbaar gestel is vir hierdie wedstryd, sukkel hy met ’n beenbesering. Die hoop is dat die Leeus die vet uit die vuur kan krap en deurdring na die halfeindronde, waar Dyantyi dan gewis oorweeg sal word indien hy fiks verklaar word.
Met die Springbok-skrumskakel Ross Cronjé wat onder die mes was om sy beseerde skouer te herstel, neem Nic Groom sy plek, as nr. 9 en as kaptein.
Nóg ’n Leeus-Bok wat onlangs geopereer is, die heelagter Andries Coetzee, word vervang deur Sylvian Mahuza. Hy is geskuif van regtervleuel af, wat die gaping geskep het vir die jong Simelane om die nr.14-trui te dra.
Voorlangs neem Jo-Hanko de Villiers die plek van Len Massyn op flank, terwyl die vaste voorspelers wat die gebruiklike is.
Daar is ’n nuwe gesig op die plaasvervangerbank in die voorryman Chergin Fillies. Hy het tot dusver vanjaar grootliks vir die o.21-span gespeel.
Met Jantjies terug in die tien-trui, skuif Shaun Reynolds af na die plaasvervangerbank. Hy het tot dusver uitstekende spel in die Curriebeker-reeks gelewer.
Die enigste ander agterspeler tussen die plaasvervangers is die skrumskakel, Dillon Smit.
Volgens die uitvoerende hoof van die Leeus, Rudolf Straeuli, kon die slot Franco Mostert ook oorweeg word, maar soos Dyantyi sukkel hy met ’n skeet en is nie medies vrygestel nie.